Liečba elektrickými impulzami sa využíva pri mnohých ortopedických a neurologických problémoch, pri akútnych a chronických bolestiach pohybového aparátu, ale aj pri obnovení rozsahu pohybu v kĺboch. Táto metóda fyzikálnej terapie využíva účinky elektrickej energie na upravenie chodu fyziologických procesov, zlepšuje krvný obeh a uvoľňuje svalstvo v postihnutom mieste. Elektroliečba využíva najmä bezpečné nízko a stredno frekvenčné prúdy, ktoré majú uplatnenie pri neurologických, ortopedických a reumatologických diagnózach. Elektroliečba sa využíva najmä na rehabilitačné účely a je vhodným doplnkom ostatných fyzioterapeutických postupov.